Un incident mai puțin obișnuit a avut loc, marți, în fața unui mall din Cluj-Napoca. Un curier de la Bolt a fost încătușat, în plină stradă și reținut de către polițiști locali. El s-a ales și cu o amendă uriașă.
Incidentul a avut loc în fața fast-food-ului Rosa din cadrul Sora Shopping Center.
Încătușat și amendat
În încercarea de a-l opri și a-l legitima, curierul a refuzat și a dat bir cu fugiții.
Unul dintre polițiști l-a urmărit și l-a ajuns din urmă pe biciclist, după scurt timp. În cele din urmă, el a fost trântit la pământ și încătușat.
Tânărul, în vârstă de 25 de ani, a fost dus la sediul Poliției Locale, unde a fost supus procedurilor de legitimare și amendat.
Cuantumul total al amenzii se ridică la 1.660 de lei, pentru refuzul de legitimare, circulație neregulamentară cu bicicleta pe trotuar și lipsa actului de identitate.